
# ***ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ***

*** ԼՈՌՈՒ ՄԱՐԶ***

***ՍՏԵՓԱՆԱՎԱՆԻ ՀԱՄԱՅՆՔԱՊԵՏԱՐԱՆ***

ք.Ստեփանավան 15/10/2024

**ԱՐՁԱՆԱԳՐՈՒԹՅՈՒՆ N 15**

**ԱՐՏԱՀԵՐԹ ՆԻՍՏԻ**

2024թ. հոկտեմբերի 15-ին Ստեփանավանի համայնքապետարանի նիստերի դահլիճում կայացավ Ստեփանավան համայնքի ավագանու նիստը, որը հրավիրվել էր արտահերթ: Նիստին ներկա էին ավագանու անդամներ Հրահատ Աբրահամյանը, Արմեն Փ. Գրիգորյանը, Հմայակ Մարտիրոսյանը, Անուշ Բաղդասարյանը, Լևոն Պապյանը, Արթուր Պապյանը, Արմեն Դավթյանը, Սյուզաննա Նազարյանը, Վարսիկ Ասրյանը, Արծրուն Հակոբյանը, Անդրանիկ Տոնոյանը, Վանո Հակոբյանը: Նիստին ներկա էին համայնքապետարանի աշխատակիցներ, ՀՈԱԿ-ների տնօրեններ, վարչական բնակավայրերի ղեկավարները:

Նիստը վարում էր համայնքի ղեկավարի առաջին տեղակալ Հրահատ Աբրահամյանը: Նիստը հեռարձակվում էր առցանց: Ներկայացվեց նիստի օրակարգը.

1. Ստեփանավան համայնքի ավագանու նիստի օրակարգը հաստատելու մասին:
2. Ստեփանավան համայնքի 2024թ. բյուջեի երրորդ եռամսյակի կատարման մասին:
3. ՀՀ Լոռու մարզի Ստեփանավան համայնքի 2024թ բյուջեում փոփոխություններ կատարելու մասին:

***ԼՍԵՑԻՆ՝***

**1. ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ԱՐՏԱՀԵՐԹ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ՀՐԱՀԱՏ ԱԲՐԱՀԱՄՅԱՆ)**

Զեկուցողը ներկայացրեց նիստի օրակարգային հարցերը, որը դրվեց քվեարկության: Ավագանին միաձայն հաստատեց նիստի օրակարգը:

Որոշումն ընդունված է / որոշում N-109-Ա/

***ԼՍԵՑԻՆ՝***

**2. ՍՏԵՓԱՆԱՎԱՆ ՀԱՄԱՅՆՔԻ 2024Թ. ԲՅՈՒՋԵԻ ԵՐՐՈՐԴ ԵՌԱՄՍՅԱԿԻ ԿԱՏԱՐՄԱՆ ՄԱՍԻՆ (ԶԵԿՈՒՑՈՂ՝ ԷԼՄԻՐԱ ՌԵՎԱԶՅԱՆ)**

Զեկուցողը ներկայացրեց 2024թ. բյուջեի երրորդ եռամսյակի կատարման մասին հաշվետվությունը: Նշեց, որ հավելվածն ուղարկվել է ավագանու անդամներին, եթե հարցեր ունեն, կարող են ուղղորդվել:

Հարցը դրվեց քվեարկության: Ավագանու բոլոր անդամները կողմ քվեարկեցին:

Որոշումն ընդունված է / որոշում N-110-Ն/

***ԼՍԵՑԻՆ՝***

**3. ՀՀ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ (ԶԵԿՈՒՑՈՂ՝ ԷԼՄԻՐԱ ՌԵՎԱԶՅԱՆ)**

Զեկուցողը ներկայացրեց 2024թ. բյուջեում կատարված փոփոխությունները, մասնավորապես, եկամուտներում կատարված փոփոխությունները, բյուջեի ծախսերում կատարված փոփոխությունները, 2023թ. <<Աղբահանում>>, <<Բնակարանային շինարարություն>>, <<Հանգստի և սպորտի ծառայություններ>>, <<Մշակույթի տներ, ակումբներ, կենտրոններ>>, <<Նախադպրոցական կրթություն>>, <<Արտադպրոցական դաստիարակություն>> ծրագրերի փոփոխությունները:

Հարցը դրվեց քվեարկության: Ավագանու անդամները կողմ քվեարկեցին:

Որոշումն ընդունված է / որոշում N-111-Ն/

Օրակարգային հարցերը սպառվեցին: Նիստն ավարտեց աշխատանքը: